*Tämä artikkeli käsittelee suomalaista jääkiekkoilijaa. Muista samannimisistä henkilöistä katso Juho Korhonen.*

**Juho Korhonen** (s. 19. toukokuuta 1999 Oulu) on suomalainen jääkiekkopuolustaja.

Ura
---

### Seuraura

Korhonen on Kiimingin Kiekko-Poikien kasvatti. Hän siirtyi kesken kauden 2013–2014 seuran C-nuorten Mestisjoukkueesta Oulun Kärppien C-nuorten SM-sarjajoukkueeseen, jossa Korhonen voitti kauden päätteeksi SM-hopeaa. Kauden 2015–2016 hän aloitti Kalevan Pallon B2-nuorissa, mutta Korhonen palasi kuitenkin kesken kauden Kärppien C-nuoriin. Hän oli C-nuorten SM-karsinnoissa Kärppien tehokkain puolustaja, paras syöttäjä ja toiseksi paras pistemies Aleksi Halmeen jälkeen tehoilla 5+13=18. C-nuorten SM-sarjan runkosarjassa Korhonen teki pelipaikkaansakin nähden kovat tehot tehtyään 32 ottelussa tehot 19+37=56, joilla hän oli Kärppien paras pistemies ja syöttäjä. Korhonen voitti sarjan puolustajien piste-, maali- ja syöttöpörssin sekä sijoittui koko pistepörssissä viidenneksi. Hän oli myös C-nuorten SM-sarjan pudotuspelien tehokkain puolustaja Bluesin Jaakko Haartin kanssa tehoilla 2+8=10. Korhonen voitti kauden päätteeksi C-nuorten SM-hopeaa, palkittiin sarjan parhaana puolustajana Ilpo Koskela -palkinnolla ja valittiin ensimmäiseen tähdistökentälliseen.

Kaudella 2015–2016 Korhonen voitti koko B-nuorten SM-sarjan puolustajien pistepörssin ja jakoi puolustajien maalipörssin voiton KooKoon Antti Palojärven kanssa tehoilla 10+18=28. Hän voitti kauden päätteeksi B-nuorten Suomenmestaruuden ja valittiin sarjan ensimmäiseen tähdistökentälliseen. Ensimmäisellä kokonaisella A-juniorikaudellaan 2016–2017 Korhonen oli Kärppien tehokkain puolustaja tehoilla 11+20=31, joilla hän sijoittui koko A-nuorten SM-liigan puolustajien maalipörssissä toiseksi Sportin Tuomo Viitasalon jälkeen sekä puolustajien pistepörssissä kolmanneksi. Korhonen valittiin kauden päätteeksi sarjan ensimmäiseen tähdistökentälliseen. Hän vahvisti kevätkaudella myös Kärppien B-nuoria, jossa Korhonen voitti kauden päätteeksi SM-pronssia.

Korhonen debytoi kauden 2016–2017 aikana myös Kärppien SM-liigajoukkueessa. Hän sai tililleen ensimmäisen ja kauden ainoaksi jääneen liigaottelunsa 29. marraskuuta 2016 vieraissa Pelicansia vastaan. Korhonen merkittiin Kärppien seitsemänneksi puolustajaksi, mutta hän jäi lopulta kuitenkin ilman peliaikaa.

Huhtikuussa 2017 Korhonen teki Kärppien kanssa kaksivuotisen SM-liigasopimuksen. Hän pelasi kauden 2017–2018 lähinnä seuran A-nuorten vahvuudessa. Korhonen oli joukkueen tehokkain puolustaja tehoilla 5+23=28, joilla hän sijoittui A-nuorten SM-liigan puolustajien pistepörssissä kahdeksanneksi. Korhonen voitti kauden päätteeksi A-nuorten SM-hopeaa. Joulukuussa 2017 hän kävi kahden ottelun mittaisella lainalla Mestis-joukkue Kokkolan Hermeksessä, jossa Korhonen pelasi myös viikon mittaisella koejaksolla. Korhonen pelasi kauden aikana kolme SM-liigaottelua helmikuussa 2018, jolloin Miika Koivisto ja Lasse Kukkosen osallistuminen Pyeongchangin olympiakisoihin sekä loukkaantumiset avasivat hänelle paikan puolustuksesta. Korhonen pelasi kauden ensimmäisen SM-liigaottelunsa Kärpissä 13. helmikuuta 2018 vieraissa JYPiä vastaan, jolloin hän sai myös uransa ensimmäiset jääaikansa liigassa. Korhonen merkittiin Kärppien seitsemänneksi puolustajaksi. Hän sai ottelussa jääaikaa 8.07 minuuttia ja keräsi teholukeman –1.

Elokuussa 2018 Kärpät lainasi Korhosen toistaiseksi voimassa olevalla sopimuksella Kokkolan Hermeksen Mestis-joukkueeseen. Hän pelasi siellä alkukaudella 2018–2019 yhdeksän ottelua, mutta Korhonen kärsi kuitenkin kaksi peräkkäistä loukkaantumista. Niistä jälkimmäinen vakava loukkaantuminen päätti hänen kautensa 11. tammikuuta 2019 pelatussa ottelussa Jokipoikia vastaan Lassi Raitasen taklattua Korhosta myöhässä. Hän oli jo luopunut kiekosta, kun Raitanen taklasi Korhosta voimalla hänen oltua selvästi irti laidasta. Korhonen löi päänsä kaukalon laitaan. Raitaselle tuomittiin tilanteesta kahden minuutin jäähy myöhästyneestä taklauksesta, mutta sittemmin Mestiksen kurinpitoryhmä tuomitsi hänet kahdeksan ottelun mittaiseen pelikieltoon. Korhonen pelasi kauden aikana Kärpissä yhden Mestarien liigan ottelun, mutta hän ei saanut kuitenkaan tililleen SM-liigaotteluita.

Kaudeksi 2019–2020 Korhonen teki Hermeksen kanssa vuoden mittaisen Mestis-sopimuksen. Hänen ensimmäinen kokonainen Mestis-kautensa toi 44 runkosarjaottelussa tehot 7+12=19. Korhonen oli Hermeksen eniten maaleja tehnyt puolustaja. Kolmessa Suomen Cupin ottelussa hän teki tehot 1+5=6. Kaudeksi 2020–2021 Korhonen siirtyi jatkamaan Mestis-pelejään Iisalmen Peli-Karhuihin vuoden mittaisella sopimuksella. Hän esiintyi harjoituskaudella myös seuran yhteistyöjoukkueen, SM-liigajoukkue Kalevan Pallon mukana. Korhonen voitti IPK:ssa kauden päätteeksi Mestis-pronssia. Toukokuussa 2021 hän teki seuran kanssa vuoden mittaisen jatkosopimuksen.

Korhonen oli kaudella 2021–2022 IPK:n tehokkain puolustaja ja kolmanneksi paras pistemies tehoilla 6+19=25. Marraskuussa 2021 seura lainasi hänet kahden ottelun ajaksi Kärppien SM-liigajoukkueeseen paikkaamaan poissaoloja. Helmikuussa 2022 IPK lainasi Korhosen sinne uudelleen, kun Kärpistä oli lukuisia pelaajia sivussa koronavirustartuntojen vuoksi. Hän pelasi siellä kaikkiaan viisi ottelua tehden yhden syöttöpisteen.

### Maajoukkueura

Korhonen nimettiin Suomen alle 18-vuotiaiden MM-leiriyhmään vuoden 2017 turnaukseen, mutta hän putosi kuitenkin lopullisesta kisajoukkueesta. Korhonen on pelannut yhteensä 17 poikien maaottelua.

Korhosesta tuli vuonna 2014 ensimmäinen Pohjola-leirille valittu KKP:n pelaaja.

Pelityyli
---------

FinnProspects.com -sivuston toimittaja Asko Huukin mukaan Korhosella on hyökkäyspäässä paljon annettavaa ja hän hallitsee kiekkoa hyvin. Huukin mukaan Korhonen antaa hyviä ja tarkkoja syöttöjä, sijoittuu hyvin hyökkäyspäässä sekä laukoo paljon. Hän on kuitenkin melko pienikokoinen ja häviää tämän vuoksi kaksinkamppailuja. Huukin mukaan Korhonen yrittää paikata pientä kokoaan mailapuolustamisella ja liikkeellään, mutta hän kadottaa kuitenkin ajoittain vastustajan.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2015–2016 | Kärpät | A-SM | 1 | 0 | 0 | 0 | 0 | – | – | – | – | – |
| 2016–2017 | Kärpät | A-SM | 35 | 11 | 20 | 31 | 14 | 6 | 1 | 0 | 1 | 2 | Ykköstähdistö |
|  | Kärpät | SM-liiga | 1 | 0 | 0 | 0 | 0 | – | – | – | – | – |
| 2017–2018 | Kärpät | A-SM | 51 | 5 | 23 | 28 | 24 | 11 | 1 | 2 | 3 | 6 |
|  | Kärpät | SM-liiga | 3 | 0 | 0 | 0 | 0 | – | – | – | – | – |
|  | Hermes | Mestis | 2 | 0 | 1 | 1 | 2 | – | – | – | – | – |
| 2018–2019 | Hermes | Mestis | 9 | 3 | 5 | 8 | 0 | – | – | – | – | – |
| 2019–2020 | Hermes | Mestis | 44 | 7 | 12 | 19 | 8 | – | – | – | – | – |
| 2020–2021 | IPK | Mestis | 29 | 4 | 9 | 13 | 14 | 6 | 0 | 2 | 2 | 6 |
| 2021–2022 | IPK | Mestis | 43 | 6 | 19 | 25 | 28 | 7 | 2 | 1 | 3 | 0 |
|  | Kärpät | SM-liiga | 5 | 0 | 1 | 1 | 0 | – | – | – | – | – |
| 3 kautta | yhteensä | SM-liiga | 9 | 0 | 1 | 1 | 0 | – | – | – | – | – |
| 5 kautta | yhteensä | Mestis | 127 | 20 | 46 | 66 | 52 | 13 | 2 | 3 | 5 | 6 |

Lähteet
-------

* Juho Korhonen The Internet Hockey Databasessa (englanniksi)
* Juho Korhonen Eurohockey-sivustolla (englanniksi)
* Juho Korhonen *Elite Prospects*. Everysport Media Group AB.  (englanniksi)

### Viitteet

1. 1 2  IPK:lle tukku jatkosopimuksia sekä yksi uusi pelaaja! *ipk.fi*.  5.6.2020. IPK Hockey. Viitattu 4.8.2021.
2. 1 2 3  KKP-kasvatti Juho Korhonen debytoi liigassa! *kkpjuniorit.fi*.  29.11.2016. Kiimingin Kiekko-Pojat ry. Viitattu 19.4.2017.
3. ↑  Elite Prospects - Kärpät U16 *eliteprospects.com*. Everysport Media Group AB. Viitattu 6.5.2019. (englanniksi)
4. ↑  Elite Prospects - U16 SM-sarja Stats 2014-2015 *eliteprospects.com*. Everysport Media Group AB. Viitattu 6.5.2019. (englanniksi)
5. ↑  Elite Prospects - U16 SM-sarja Stats 2014-2015 *eliteprospects.com*. Everysport Media Group AB. Viitattu 6.5.2019. (englanniksi)
6. ↑  Elite Prospects - U16 SM-sarja Stats 2014-2015 *eliteprospects.com*. Everysport Media Group AB. Viitattu 6.5.2019. (englanniksi)
7. 1 2 3 4 5 6 7  Juho Korhonen *Elite Prospects*. Everysport Media Group AB.  (englanniksi)
8. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 6.5.2019. (englanniksi)
9. ↑  Elite Prospects - U20 SM-liiga Stats 2016-2017 *eliteprospects.com*. Everysport Media Group AB. Viitattu 6.5.2019. (englanniksi)
10. ↑  Kokoonpanot *liiga.fi*.  29.11.2016. Jääkiekon SM-liiga Oy. Viitattu 19.4.2017.
11. ↑  Ottelutilastot *liiga.fi*.  29.11.2016. Jääkiekon SM-liiga Oy. Viitattu 19.4.2017.
12. ↑  Kärppien kauden 2017–2018 joukkue rakentuu suurin harppauksin *Jatkoaika.com*.  18.4.2017. Jatkoaika r.y. Viitattu 19.4.2017.
13. ↑  Elite Prospects - U20 SM-liiga Stats 2016-2017 *eliteprospects.com*. Everysport Media Group AB. Viitattu 6.5.2019. (englanniksi)
14. ↑  NICO JOKI JA JUHO KORHONEN HERMEKSEN TESTIIN *kokkolanhermes.fi*.  12.12.2017. Edustus Hermes ry. Viitattu 14.2.2018.
15. ↑  Nuorekkaalla pakistolla JYPin kimppuun – Sailio palaa kokoonpanoon *oulunkarpat.fi*.  13.2.2018. Oulun Kärpät Oy. Viitattu 2.5.2018.
16. ↑  Kokoonpanot *liiga.fi*.  14.2.2018. Jääkiekon SM-liiga Oy. Viitattu 14.2.2018.
17. ↑  Ottelutilastot *liiga.fi*.  14.2.2018. Jääkiekon SM-liiga Oy. Viitattu 14.2.2018.
18. ↑  Hermekselle nuoria vahvistuksia Kärpistä - maailmanmestari Annunen Kokkolaan *Jatkoaika.com*.  1.8.2018. Jatkoaika r.y. Viitattu 2.8.2018.
19. 1 2  KORHONEN HERMEKSEEN JA PAULAHARJU JATKAA *kokkolanhermes.fi*.  7.5.2019. Edustus Hermes ry. Viitattu 7.5.2019.
20. ↑  Pesu, Vili: Mestiksessä vakava loukkaantuminen – piittaamattomaksi tuomittu taklaaja sai kahdeksan ottelun pelikiellon *is.fi*.  15.1.2019. Sanoma Media Finland Oy. Viitattu 6.5.2019.
21. ↑  Elite Prospects - Hermes *eliteprospects.com*. Everysport Media Group AB. Viitattu 16.3.2020. (englanniksi)
22. ↑  Lisää taitoa IPK:n puolustukseen – Juho Korhonen Iisalmeen *ipk.fi*.  5.6.2020. IPK Hockey. Viitattu 5.6.2020.
23. ↑  KalPa tänään! *facebook.com*.  9.9.2020. KalPa Hockey Oy. Viitattu 4.8.2021.
24. ↑  Elite Prospects - IPK *eliteprospects.com*. Everysport Media Group AB. Viitattu 28.9.2022. (englanniksi)
25. ↑  Puolustaja Juho Korhonen lainalle Kärppiin *karpat.fi*.  12.11.2021. Oulun Kärpät Oy. Viitattu 28.9.2022.
26. ↑  Viikonlopun vieraskiertueelle seitsemän lainapelaajaa *karpat.fi*.  3.2.2022. Oulun Kärpät Oy. Viitattu 28.9.2022.
27. ↑  U18: Pikkuleijonat MM-leirille tällä joukkueella – Suomi puolustaa huhtikuussa MM-kultaa *Leijonat.fi*.  3.4.2017. Suomen Jääkiekkoliitto – Finlands Ishockeyförbund ry.  Arkistoitu 20.4.2017. Viitattu 19.4.2017.
28. ↑  Huuki, Asko: Juho Korhonen FinnProspects.com.  Arkistoitu 22.9.2020. Viitattu 19.4.2017. (englanniksi)